# Referat af møde i forældreforeningen d. 27. april 2017:

1: **Afbud til mødet**

 Dorthe og Jack.

 Kirsten fra Hyttestyrelsen deltager efter eget ønske ved en del af mødet.

2: **Resume af møde med grupperådet**

Grupperådet efterspørger bl.a. afklaring ift. baggrunden for svingende huslejebetaling fra år til år. Ligeledes efterspørges afklaring omkring forholdet ift. ansvar og myndighed mellem Hyttestyrelse og FF. Da vi er mange nye i både FF og Grupperåd og sidder med mange spørgsmål, som vi ikke selv kan besvare til fulde, har vi brug for at mødes igen til fællesmøde, hvor Hyttestyrelsen også kan være repræsenteret. Vi er enige om, at vi ønsker et tættere samarbejde og arbejder mod det fælles mål at skabe mest mulig værdi for spejderne.

Søren har efter mødet udsendt forslag om mødedato 12. juni om aftenen. Kirsten kan alle dage mellem 13. – 16- juni om aftenen bare ikke netop mandag d. 12. juni, da denne ugedag fast er besat til anden side. Marie kontakter Søren for nyt forslag til mødedato i samme uge. Vi foreslår Grupperådet, at vi også ved et sådant møde inviterer Lena, som neutral person med stort kendskab til Nr. Lyndelse-gruppen, og at hun evt. kan fungere som mødeleder.

3: **Bramstrupdag lørdag d. 27. maj 2017 fra kl. 9.00**

Janne, Joan og Marie deltager og hjælper med forberedelse og oprydning på dagen.

Marie spørger Sophy, om spejderne vil sætte telt op til kaffebod, og om det er muligt i år at brygge kaffe på Bramstrup. Hvis ikke, de kan nå at sætte telt op, får Marie fat i hjælp fra forældre til opsætning fredag d. 26. april kl. 16.30. Janne har mulighed for at give en hånd på dette tidspunkt. Telt er i hytten.

Joan indkøber karameller, kaffe, te, kopper og servietter.

Sanne spørger Rynkeby om de vil sponsere 50 juicebrikker og kontakter Marie, når/hvis de sponseres.

Marie laver prisskilt – alt sælges for 5 kr. pr stk. Mobilepay til Joan (25748215)

Kagebagere foreløbig: Joan, Janne, Marie, Signe og Mette.

4: **OK-sponsoraftale.**

Aftalen er på plads. Vi har fået forskelligt reklame-materiale tilsendt, som er opsat i gangen i hytten.

Vi skal for at overholde vores del af aftalen reklamere for OK på spejdervenner.dk. Bo sørger for omtale samt OK-logo på hjemmesiden. Bo sender jpg.-fil af spejderlogo til Marie, som herefter videresendes til OK mhp. omtale.

Marie laver en ”flyer” om aftalen, som Bo sender ud til alle på mail. Alle opfordres til at anbefale venner og bekendte at oprette et OK-kort (+ evt. mobil- eller el/gas-aftale).

Der er endnu ikke kommet en plan fra OK om events i Brugsen, som vi skal deltage ved i 2017. Marie har efterspurgt en sådan plan – vi afventer svar fra OK.

Vi har fået en henvendelse fra en forælder, der foreslår, at vi vasker biler ved Brugsen som en indtjeningsmulighed evt. i forbindelse med OK-event. Vi drøfter fordele og ulemper.

5: **Nyt fra øvrige indtjeningsmuligheder?**

Intet

6: **Skal vi lave en ”haveaffalds-dag” i juni?**

Vi drøfter fordele og ulemper og vurderer, at det er for svært at forudse konsekvenserne af at tilbyde indsamling af haveaffald – så vi dropper det i denne omgang.

**7: Spejdernes lejr – tilskud fra forældreforeningen?**

FF er enige om at yde tilskud på 20.000 kr. til Spejdernes Lejr

**8: Emner til næste møde**

Evaluering af Bramstrupdagen

 Drøftelser af udfald af fællesmøde

 Nyt fra OK-sponsoraftale?

 Nyt fra andre indtjeningsmuligheder

**9: Dato for næste møde**

Onsdag d. 28. juni kl. 19 hos Joan (Odensevej 32)

10: **Eventuelt**

Kirsten informerer om, at naturgas-fyret for nylig er efterset og repareret af VVS´er. Det forlyder fra VVS, at fyret som sådan ikke er i så ringe stand, som vi måske har antaget. Dog vil Kirsten gerne allerede nu undersøge forskellige alternativer, så vi er på forkant, til det bliver nødvendigt at udskifte fyret og forud ansøge kommunen om tilskud.

Luft-til-vand løsning er en mulighed, som kommunen anbefaler og vil give et betydeligt tilskud til. Hyttestyrelsen indhenter tilbud på både nyt naturgasfyr og luft-til-vand.